stanford-oval/wikipedia huggingface dataset:
ฤดูพายุไต้ฝุ่นแปซิฟิก พ.ศ. 2566
ภาพรวมฤดูกาล

| --- | --- |
  พายุดีเปรสชัน (≤61 กม./ชม.):   พายุไต้ฝุ่นกำลังแรง (118–156 กม./ชม.)
  พายุโซนร้อน (62–88 กม./ชม.):   พายุไต้ฝุ่นกำลังแรงอย่างมาก (157–193 กม./ชม.)
  พายุโซนร้อนกำลังแรง (89–117 กม./ชม.):   พายุไต้ฝุ่นรุนแรง (≥194 กม./ชม.)
พายุดีเปรสชันเขตร้อน

รายการพายุหมุนเขตร้อนที่มีความรุนแรงสูงสุดเป็นเพียงพายุดีเปรสชัน โดยอาจเป็นพายุที่มีรหัสเรียกตามหลังด้วยตัวอักษร W โดยศูนย์เตือนไต้ฝุ่นร่วม หรืออาจได้รับชื่อท้องถิ่นจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) แต่ไม่ถูกตั้งชื่อตามเกณฑ์ของกรมอุตุนิยมวิทยาญี่ปุ่น (JMA) ซึ่งหน่วยงานดังกล่าวระบุเพียงแต่คำว่า TD (Tropical Depression) หรือพายุดีเปรสชันเท่านั้น
รายชื่อพายุ

ภายในมหาสมุทรแปซิฟิกตะวันตกเฉียงเหนือ ทั้งกรมอุตุนิยมวิทยาญี่ปุ่น (JMA) และสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ต่างทำหน้าที่กำหนดชื่อของพายุหมุนเขตร้อนซึ่งก่อตัวภายในมหาสมุทรแปซิฟิกตะวันตก ซึ่งเป็นผลให้พายุหมุนเขตร้อนอาจมีสองชื่อ RSMC โตเกียวโดยกรมอุตุนิยมวิทยาญี่ปุ่น — ศูนย์ไต้ฝุ่นจะกำหนดชื่อสากลให้กับพายุหมุนเขตร้อนในนามของคณะกรรมการไต้ฝุ่นขององค์การอุตุนิยมวิทยาโลก ซึ่งพวกเขาจะประมาณความเร็วลมเฉลี่ยภายใน 10 นาทีของพายุหมุนเขตร้อน หากมีความเร็วลมถึง 65 กิโลเมตรต่อชั่วโมง (40 ไมล์ต่อชั่วโมง) พายุหมุนเขตร้อนดังกล่าวจะได้รับชื่อ ส่วน PAGASA จะกำหนดชื่อให้กับพายุหมุนเขตร้อน ซึ่งเคลื่อนตัวเข้าหรือก่อตัวขึ้นเป็นพายุดีเปรสชันเขตร้อนภายในพื้นที่รับผิดชอบของฟิลิปปินส์ มีขอบเขตอยู่ระหว่างเส้นเมริเดียนที่ 135°ดะวันออก ถึง 115°ตะวันออก และระหว่างเส้นขนานที่ 5°เหนือ ถึง 25°เหนือ แม้ว่าพายุหมุนเขตร้อนลูกนั้นจะได้รับชื่อสากลแล้วก็ตาม โดยชื่อของพายุหมุนเขตร้อนที่มีนัยสำคัญจะถูกถอนโดยทั้ง PAGASA และ คณะกรรมการไต้ฝุ่น ในระหว่างฤดูกาล หากรายชื่อของภูมิภาคฟิลิปปินส์ที่เตรียมไว้ถูกใช้จนหมด PAGASA จะใช้ชื่อจากรายชื่อเพิ่มเติม ซึ่งถูกกำหนดขึ้นไว้ในแต่ละฤดูกาลมาใช้กับพายุหมุนเขตร้อนแทนชื่อที่หมดไป
รายชื่อพายุ > ชื่อสากล

บทความหลัก: รายชื่อพายุไต้ฝุ่นแปซิฟิกที่ถูกถอนชื่อ
กรมอุตุนิยมวิทยาญี่ปุ่น (JMA) จะเป็นหน่วยงานที่กำหนดชื่อให้กับพายุหมุนเขตร้อน เมื่อระบบได้รับการประมาณว่า มีความเร็วลมเฉลี่ยภายใน 10 นาที ที่ 65 กิโลเมตรต่อชั่วโมง (40 ไมล์ต่อชั่วโมง) โดย JMA จะคัดเลือกชื่อจากรายการ 140 ชื่อ ซึ่งได้รับการปรับปรุงโดย 14 ประเทศสมาชิกและดินแดนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/WMO คณะกรรมการไต้ฝุ่น
| 0 | 1 | 2 | 3 |
| --- | --- | --- | --- |
|  ชุดที่ 5 ซ้านหวู่ (2301)  มาวาร์ (2302)  กูโชล (2303)  ตาลิม (2304)  ทกซูรี (2305)  ขนุน (2306)  แลง (2307)  เซาลา (2309) |  ชุดที่ 1 ด็อมเร็ย (2310)  ไห่ขุย (2311)  คีโรกี (2312)  ยุนยาง (2313)  โคอินุ(2314)  บอละเวน(2315)  ซันปา(2316)  เจอลาวัต (ยังไม่ใช้) |  เอวิเนียร์ (ยังไม่ใช้)  แคมี (ยังไม่ใช้)  พระพิรุณ (ยังไม่ใช้)  มาเรีย (ยังไม่ใช้)  เซินติญ (ยังไม่ใช้)  อ็อมปึล (ยังไม่ใช้)  อู๋คง (ยังไม่ใช้) |  ชงดารี (ยังไม่ใช้)  ชานชาน (ยังไม่ใช้)  ยางิ (ยังไม่ใช้)  หลี่ผี (ยังไม่ใช้)  เบบินคา (ยังไม่ใช้)  ปูลาซัน (ยังไม่ใช้)  ซูลิก (ยังไม่ใช้) |
รายชื่อพายุ > ชื่ออื่นๆ

ดอลา (2308)
รายชื่อพายุ > ฟิลิปปินส์

บทความหลัก: รายชื่อพายุไต้ฝุ่นที่ถูกถอนชื่อของฟิลิปปินส์
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตัวเองหากมีพายุใดก่อตัวหรือเคลื่อนผ่านพื้นที่รับผิดชอบของตน โดยชื่อที่ใช้ถูกนำมาจากรายชื่อ เป็นรายชื่อเดียวกับที่ถูกใช้ไปในฤดูกาล ค.ศ. 2018 (พ.ศ. 2561) และมีกำหนดจะถูกนำมาใช้อีกครั้งในฤดูกาล ค.ศ. 2026 (พ.ศ. 2569) ด้วย ซึ่งรายชื่อทั้งหมดเหมือนเดิมกับครั้งก่อน เว้น โอเบต, โรซัล และ อุมเบร์โต ที่ถูกนำมาแทน โอมโปง, โรซีตา และอุสมัน ที่ถูกถอนไป
| 0 | 1 | 2 | 3 | 4 |
| --- | --- | --- | --- | --- |
|  อามัง  เบตตี  เชเดง  โดโดง  เอไก |  ฟัลโกน  โกริง  ฮันนา  อีเนง  เจนนี |  กาบายัน (ยังไม่ใช้)  ลีไวไว (ยังไม่ใช้)  แมริลิน (ยังไม่ใช้)  นิมฟา (ยังไม่ใช้)  โอนโยก (ยังไม่ใช้) |  เปร์ลา (ยังไม่ใช้)  กีเยล (ยังไม่ใช้)  ราโมน (ยังไม่ใช้)  ซาราห์ (ยังไม่ใช้)  ตามาเรา (ยังไม่ใช้) |  อูโกง (ยังไม่ใช้)  บีริง (ยังไม่ใช้)  เวง (ยังไม่ใช้)  โยโยย (ยังไม่ใช้)  ซิกซัก (ยังไม่ใช้) |
| 0 | 1 | 2 | 3 | 4 |
| --- | --- | --- | --- | --- |
|  อาเบ (ยังไม่ใช้)  เบร์โต (ยังไม่ใช้) |  ชาโร (ยังไม่ใช้)  ดาโด (ยังไม่ใช้) |  เอสโตย (ยังไม่ใช้)  เฟลีโยน (ยังไม่ใช้) |  เฮนิง (ยังไม่ใช้)  เฮอร์มัน (ยังไม่ใช้) |  อีร์มา (ยังไม่ใช้)  ไฮเม (ยังไม่ใช้) |
ผลกระทบ

ตารางนี้รวมเอาทั้งหมดของระบบพายุที่ก่อตัวภายใน หรือ เคลื่อนตัวเข้ามาในมหาสมุทรแปซิฟิกเหนือ ทางฝั่งตะวันตกของเส้นแบ่งวันสากล ภายในปี พ.ศ. 2566 ตารางนี้ยังมีภาพรวมของความรุนแรงของระบบ ระยะเวลา บริเวณที่มีผลกระทบกับแผ่นดิน และจำนวนความเสียหายหรือจำนวนผู้เสียชีวิตใด ๆ ที่เกี่ยวข้องกับระบบพายุ
| ชื่อพายุ | ช่วงวันที่ | ระดับความรุนแรงขณะมีกำลังสูงสุด | ความเร็วลมต่อเนื่อง (เฉลี่ย 10 นาที) | ความกดอากาศ | พื้นที่ผลกระทบ | ความเสียหาย (USD) | ผู้เสียชีวิต | อ้างอิง |  |
| --- | --- | --- | --- | --- | --- | --- | --- | --- | --- |
| TD | 01 !4–7 มีนาคม | 0 !พายุดีเปรสชันเขตร้อน | 055 !55 กม./ชม. | 1008 !1008 hPa | บรูไน, อินโดนีเซีย, มาเลเซีย, สิงคโปร์ | ไม่ทราบ | 4 |  |  |
| TD | 02 !10–13 เมษายน | 0 !พายุดีเปรสชันเขตร้อน | 055 !55 กม./ชม. | 1004 !1004 hPa | ปาเลา, ฟิลิปปินส์ | &0000000000923000000000923 พันดอลลาร์สหรัฐ | &0000000000000000000000 ไม่มี |  |  |
| ซ้านหวู่ | 03 !19–22 เมษายน | 1 !พายุโซนร้อน | 085 !85 กม./ชม. | 0996 !996 hPa | ไมโครนีเชีย | &0000000000000000000000 ไม่มี | &0000000000000000000000 ไม่มี |  |  |
| TD | 04 !5–7 พฤษภาคม | 0 !พายุดีเปรสชันเขตร้อน | 050 !ไม่ได้ระบุ | 1004 !1004 hPa | ฟิลิปปินส์ | &0000000000000000000000 ไม่มี | &0000000000000000000000 ไม่มี |  |  |
| มาวาร์ | 05 !19 พฤษภาคม–3 มิถุนายน | 5 !พายุไต้ฝุ่นรุนแรง | 215 !215 กม./ชม. | 0905 !905 hPa | ไมโครนีเชีย, กวม, หมู่เกาะนอร์เทิร์นมาเรียนา, ฟิลิปปินส์, หมู่เกาะรีวกีว (ญี่ปุ่น) | &0000000136000000000000136 ล้านดอลลาร์สหรัฐ | 6 |  |  |
| กูโชล | 06 !5–12 มิถุนายน | 3 !พายุไต้ฝุ่น | 140 !140 กม./ชม. | 0970 !970 hPa | ไม่มี | &0000000000000000000000 ไม่มี | &0000000000000000000000 ไม่มี |  |  |
| TD | 07 !7–11 มิถุนายน | 0 !พายุดีเปรสชันเขตร้อน | 050 !ไม่ได้ระบุ | 1000 !1000 hPa | ภาคใต้ของจีน, เวียดนาม | &0000000000000000000000 ไม่มี | &0000000000000000000000 ไม่มี |  |  |
| ตาลิม | 08 !13–18 กรกฎาคม | 2 !พายุโซนร้อนกำลังแรง | 110 !110 กม./ชม. | 0970 !970 hPa | ฟิลิปปินส์, ภาคใต้ของจีน, เวียดนาม | ไม่ทราบ | 1 |  |  |
| ทกซูรี | 09 !19-29 กรกฎาคม | 2 !พายุไต้ฝุ่นกำลังแรงอย่างมาก | 185 !185 กม./ชม. | 0925 !925 hPa | จีน ไต้หวัน ฟิลิปปินส์ |  15.4 พันล้านดอลาร์สหรัฐ | &0000000000000137000000137 |  |  |
สรุปฤดูกาล: 

| 13 ลูก | 4 มีนาคม–ฤดูกาลดำเนินอยู่ |   | 215 กม./ชม. | 905 hPa |   | 15.6 พันล้านดอลลาร์สหรัฐ | 163 |  |  |
ดูเพิ่ม

สถานีย่อยพายุหมุนเขตร้อน
พายุหมุนเขตร้อนใน พ.ศ. 2566
รายชื่อฤดูพายุไต้ฝุ่นแปซิฟิก
ฤดูพายุเฮอริเคนแปซิฟิก พ.ศ. 2566
ฤดูพายุเฮอริเคนแอตแลนติก พ.ศ. 2566
ฤดูพายุไซโคลนมหาสมุทรอินเดียเหนือ พ.ศ. 2566
ฤดูพายุไซโคลนมหาสมุทรอินเดียตะวันตก-ใต้: 2565–2566, 2566–2567
ฤดูพายุไซโคลนภูมิภาคออสเตรเลีย: 2565–2566, 2566–2567
ฤดูพายุไซโคลนแปซิฟิกใต้: 2565–2566, 2566–2567
แหล่งข้อมูลอื่น

กรมอุตุนิยมวิทยาญี่ปุ่น (อังกฤษ)
กรมอุตุนิยมวิทยาจีน (อังกฤษ)
ดิจิทัลไต้ฝุ่น (อังกฤษ)
หอสังเกตการณ์ฮ่องกง (อังกฤษ)
ศูนย์ร่วมเตือนไต้ฝุ่น (อังกฤษ)
สำนักบริหารอุตุนิยมวิทยาเกาหลี (อังกฤษ)
ศูนย์บริการสภาพอากาศแห่งชาติกวม (อังกฤษ)
กรมอุตุนิยมวิทยามาเลเซีย (มลายู)
PAGASA (อังกฤษ)
สำนักสภาพอากาศกลางไต้หวัน (อังกฤษ)
TCWC จาการ์ตา (อินโดนีเซีย)
กรมอุตุนิยมวิทยาไทย
ไต้ฝุ่น2000 (อังกฤษ)
สำนักบริการพลังงานอุตุนิยมวิทยาแห่งชาติเวียดนาม (อังกฤษ)
| ฤดูพายุไต้ฝุ่นแปซิฟิก พ> ศ. 2560–2569 |
| --- | --- |
 ก่อนหน้า: 2559  2560  2561  2562  2563  2564  2565  2566  2567  2568  2569  ต่อไป: 2570 
ภาพเคลื่อนไหวจากดาวเทียมของพายุไต้ฝุ่นขนุน
จารึกกัลยานี

| --- | --- |

ผู้ประพันธ์: พระเจ้าธรรมเจดีย์
ชื่อเรื่องต้นฉบับ: ကလျာဏီကျောက်စာ
ผู้แปล: ตอเซนโก
ประเทศ: อาณาจักรหงสาวดี
ภาษา: มอญ   บาลี โดยอักษรพม่า
ชุด: บันทึกเหตุการณ์พม่า
ประเภท: บันทึกเหตุการณ์, ประวัติศาสตร์
วันที่พิมพ์: ค.ศ. 1476  (ล่าสุด ค.ศ. 1477 และ 1479)
พิมพ์ในภาษาอังกฤษ: ค.ศ. 1892
จารึกกัลยานี (พม่า: ကလျာဏီကျောက်စာ) ตั้งอยู่ในเมืองพะโค ประเทศพม่า เป็นศิลาจารึกที่พระเจ้าธรรมเจดีย์ แห่งอาณาจักรหงสาวดี สร้างขึ้นระหว่างปี ค.ศ. 1476 และ ค.ศ. 1479 ที่อุโบสถกัลยานี (กัลยานีสีมา) นอกเมืองพะโค จารึกเพื่อเป็นอนุสรณ์ถึงการปฏิรูปศาสนาพุทธในดินแดนมอญ ตามประเพณีมหาวิหารของศรีลังกา ระหว่างปี ค.ศ. 1476 ถึง ค.ศ. 1479 จารึกเป็นแหล่งข้อมูลสำคัญที่สุดของการติดต่อทางศาสนาระหว่างมอญและศรีลังกา
พระเจ้าธรรมเจดีย์อดีตพระภิกษุ ทรงประกาศในจารึกว่าพุทธศาสนาในดินแดนรามัญเสื่อมถอยลง เนื่องจากลัทธิการแบ่งนิกายเพิ่มมากขึ้น และคณะสงฆ์ก็ยิ่งห่างไกลจากความบริสุทธิ์เดิมมากขึ้นเรื่อย ๆ ทรงทำแบบอย่างกษัตริย์พุทธที่ดี เช่น พระเจ้าอโนรธา, พระเจ้าสี่ตู่ที่ 2 ของพุกาม และปรากรมพาหุที่ 1 ของศรีลังกา ตามที่พระองค์ดำริเพื่อรักษาศาสนาให้บริสุทธิ์และปฏิรูปสงฆ์ให้เป็นนิกายเถรวาทแบบดั้งเดิม จึงได้ส่งคณะสงฆ์ไปศรีลังกาเพื่ออุปสมบทใหม่ตามประเพณีมหาวิหาร เหมือนดังพระเจ้าสี่ตู่ที่ 2 ได้ทรงกระทำ
จารึกได้ชื่อนี้เพราะคณะสงฆ์มอญได้อุปสมบทใหม่ที่แม่น้ำกัลยานี (ปัจจุบันอยู่ในโคลัมโบ) จารึกสามก้อนแรกเป็นภาษาบาลีที่จารึกด้วยอักษรพม่า จารึกส่วนที่เหลือเป็นภาษามอญ จารึกสูง 7 ฟุต (2.1 เมตร) กว้าง 4 ฟุต 2 นิ้ว (1.27 เมตร) และหนา 1-ฟุต-3-นิ้ว (0.38-เมตร) มีการจารึกไว้ทั้งสองด้าน โดยมีข้อความยาว 70 บรรทัดในแต่ละด้าน ตัวอักษรสามตัวต่อหนึ่งนิ้ว (2.54 ซม.)
แผ่นจารึกเดิมบางส่วนถูกทำลายโดยชาวโปรตุเกส ในช่วงต้นคริสต์ศตวรรษที่ 17 และกองทหารโก้นบอง ในปี ค.ศ. 1757 ต้นฉบับใบลานที่ได้รับการเก็บรักษาไว้อย่างดีหลายฉบับยังคงหลงเหลืออยู่ ตอเซนโก แปลจารึกจากต้นฉบับใบลานเป็นภาษาอังกฤษและภาษาบาลีโดยเขียนด้วยอักษรละติน
เอ็ด เอ็ดด กับ เอ็ดดี้

| เอ็ด เอ็ดด กับ เอ็ดดี้ |
| --- | --- |
โลโก้ ของ เอ็ด เอ็ดด กับ เอ็ดดี้
ประเภท: ตลก Slapstick
สร้างโดย: Danny Antonucci
เขียนโดย: Danny Antonucci Jono Howard Mike Kubat Rob Boutilier Robert Leighton Marlowe Weisman John Mein Geoff Berner Brent Miller Aaron McLaughlin Keith Giffen Rachel Connor (2548-2552)  Michael Hockney Scott Underwood Stacy Warnick (2551-2552)
กำกับโดย: Danny Antonucci Scott Underwood
เสียงของ: Matt Hill   Samuel Vincent   Tony Sampson   David Paul Grove   Kathleen Barr   Peter Kelamis   Erin Fitzgerald (2542-2543; 2545-2552)   Janyse Jaud   Keenan Christensen   Jenn Forgie (2544-2545)   Tabitha St. Germain (2542)
ผู้ประพันธ์ดนตรีแก่นเรื่อง: Patric Caird
ประเทศแหล่งกำเนิด: แคนาดา สหรัฐอเมริกา
จำนวนฤดูกาล: 6
จำนวนตอน: 69
การผลิต
ผู้อำนวยการผลิต: Danny Antonucci
ผู้อำนวยการสร้าง: Daniel Sioui   Ruth Vincent   Christine L. Danzo
สถานที่ถ่ายทำ: แคนาดา
ผู้ลำดับภาพ: Ken Cathro
ความยาวตอน: 22 นาที
บริษัทผู้ผลิต: เอเคเอ การ์ตูน   Yeson Animation Studios   Funbag Animation Studios
ออกอากาศ
เครือข่าย: การ์ตูนเน็ตเวิร์ก (ในเครือทรูวิชั่นส์สำหรับประเทศไทย)
ออกอากาศ: 4 มกราคม พ.ศ. 2542 – 8 พฤศจิกายน พ.ศ. 2552
เอ็ด เอ็ดด กับ เอ็ดดี้ (อังกฤษ: Ed, Edd n Eddy) เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่อง การ์ตูนเน็ตเวิร์ก ฉายตอนแรกเมื่อวันที่ 4 มกราคม พ.ศ. 2542 จนถึงวันที่ 8 พฤศจิกายน พ.ศ. 2552 ส่วนในประเทศไทยยังไม่ได้ฉายทางช่องบูมเมอแรง
เนื้อเรื่อง

เรื่องแก๊งค์เพื่อนซี้สุดป่วน 3 คน มีชื่อว่าเอ็ดเหมือนกัน ถูกพวกเด็กๆรังเกียจ โดยมักร่วมแผนต่างๆ แม้ตอนจบทุกตอนพลาดทุกที แต่ทั้ง 3 พวกเขามักออกผจญภัยเพื่อเสาะแสวงหาความสุข กับทำการต่างเพื่อหาเงินเอาไปซื้อขนม กับการทำให้เพื่อนๆ ยอมรับพวกเขา
ตัวละคร > พวกเอ็ด

ตัวละครหลัก หรือ ก๊วนเพื่อน 3 คน ชื่อเต็มว่าเอ็ดเวิร์ด เหมือนกัน แต่ถูกเรียกกันในฐานะชื่อเล่น สร้างเรื่องป่วนหาเงิน กับหาทางให้ทุกคนยอมรับ ทุกตอน แม้ตอนจบพลาด แต่คือเพื่อนแท้ ไม่เคยไม่ทิ้งกัน
ในประวัติศาสตร์เมือง Peach Creek(ในเรื่อง)บรรพบุรุษคือผู้บุกเบิกตั้งรกราก แต่ในยุคนั้นแพ้พนัน กรรมสิทธิ์จึงเป็นของ Lord Kanker(บรรพบุรุษของพวกแกงค์เกอร์)
แท้จริงในเดอะมูฟวี่ มีการเปิดเผยในช่วงท้ายว่าตนถูกพี่ชายรังแกเสมอ ตนจึงสร้างเรื่องเรียกความสนใจ เพราะอยากมีเพื่อน แต่กลับส่งผลตรงกันข้าม ตนเสียใจกับสำนึกผิดในตอนท้าย ทุกคนยกโทษ
ห้องนอนอยู่ใต้ดินของบ้าน มีอ่างอาบน้ำคืออ่างเกรวี่(ชอบกินเกรวี่มาก)มีโรคนอนละเมอเดินไปกินอาหารบ้านคนอื่นเสมอ กับซ่อนฟองน้ำจำนวนมากในกำแพง
ห้องนอนสะอาดมีระเบียบมาก ติดตั้งระบบรักษาความปลอดภัยตัว จะเรียนห้องเดียวกับพวกเอ็ด(จับกลุ่มทำรายงาน ตนทำการบ้านให้เสมอ)คอยติวพวกเอ็ด
ตัวละคร > ตัวละครต่างๆ > พวกเด็กๆ

ตนคือบอสของกลุ่มอูบา เรนเจอร์ คือพวกคนใส่เครื่องแบบทำหน้าที่สำเร็จจะได้เหรียญตราประดับชุด โดยมีจิมมี่ จอห์นนี่ และแพลงค์ คือลูกทีม
ตัวละคร > ตัวละครต่างๆ > พี่น้องแกงค์เกอร์

3 สาวพี่น้องคนละพ่อ อาศัยโซนที่จอดรถบ้าน นิสัยหลงรักพวกเอ็ดกับอันตรายกว่ามาก มักชิงเงินพวกเอ็ดเสมอ ถ้าหากพวกเธอโผล่ที่ไหนเรื่องใหญ่ที่นั่น แค่ไม่กี่ชม.ทำบ้านเมืองพินาศทันที ตอนโรงเรียนก็ไม่เข้าเรียนกันป่วน แต่ทางโรงเรียนทำอะไรไม่ได้
ตัวละคร > ภาพยนตร์

Ed, Edd n Eddy's Big Picture Show เป็นภาพยนตร์ กับตอนอวสาน
เรื่องเริ่มวันนึง 3เอ็ด ก่อเรื่องเลวร้ายสุด จึงเก็บของหนีไปซ่อนในห้องพี่ชายเอ็ดดี้ แต่พวกเด็กๆหาเจอ 3เอ็ดขับรถพี่ชายเอ็ดดี้หนี(ใช้เอ็ดเป็นขาเดิน)3เอ็ดหนีพ้น แต่รถพัง(ชนโขดหินในที่รกร้าง)เอ็ดดี้จึงแนะนำไปหาพี่ชายเพื่อขออยู่ จากเบาะแสเดียวคือโปสการ์ดพี่ชายเคยส่งให้คือนักล่าวาฬ ผ่านฟาร์มไปทุ่งทานตะวันถึงโรงงานผลิตของเล่นร้าง กับเล่นกันจนโรงงานระเบิด ปลิวไปป่า กับล่องเรือไปตามแม่น้ำ แต่เรือล่มหนองน้ำ 2 เอ็ดแกล้งดับเบิ้ลดีจนโกรธ ทะเลาะกัน แต่สุดท้ายดีกันได้ เดินทางต่อกับนอนหลับไป
ทางพวกเด็กๆไล่ล่า3เอ็ด ได้แก่ จอห์นนี่กับแพลงค์ใส่ชุดฮีโร่ขึ้นรถเมล์หลงเข้าเมือง ทางเควินกับแนสปั่นจักรยานไปโรงงานแต่เผลอเดินเครื่องจักรจนจนถูกส่งไปโผล่หนองน้ำ แนสหายตัวไป ส่วนโรฟขนของกับขี่หมูตามถึงที่รกร้างทะเลาะกันจนหมูหาย หลงไปถึงฟาร์ม ทางซาร่ากับจิมมี่เห็นคือเรื่องสนุกจึงตามไปดู แต่หลงไปพบพวกแกงค์เกอร์ พอพวกแกงค์เกอร์รู้จึงจับทั้ง 2 คือทาส ตามหา 3เอ็ด แม้ซาร่ากับจิมมี่จะหาทางหนีไปถึงทุ่งทานตะวันพบหมูของโรฟกับขี่เดินทางข้ามวัน พวกแก๊งเกอร์จับโรฟ แนส วันต่อมาจับเควิน ตามหา3เอ็ด
พอเช้า 3เอ็ดตื่นวิ่งตกหน้าผาพบสวนสนุก(ชื่อเดียวกับโปสการ์ดพี่ชายเอ็ดดี้)พบรถบ้านรูปวาฬ จึงรู้ว่าอยู่ที่นี่ ทุกคนมารวมตัวกัน(เว้นจอห์นนี่)เอ็ดดี้เรียกพี่ชายกับขอให้ช่วย แต่พี่ชายแกล้งเอ็ดดี้ จนทุกคนทนดูไม่ได้ ตอนเอ็ดดี้จับประตู เอ็ดดึงน็อตออกมาตัวนึงจนประตูหลุดไปชนพี่ชายเอ็ดดี้ ทางเอ็ดดี้เสียใจจึงสารภาพว่าตนนั้นโกหกเรื่องพี่ชายให้ดัง เพราะอยากมีเพื่อนกับขอโทษ 3เอ็ดจึงปลอบกัน พวกเด็กๆทำท่าจะไปหาเรื่องแต่ยอมรับ 3เอ็ดคือเพื่อน ทางจอห์นนี่กับแพลงค์มาถึงช้าสุด(ไม่รู้ว่าจบแล้ว)ทำร้าย3เอ็ด จอห์นนี่จึงถูกพวกเด็กๆทำร้าย ทางพวกเด็กพา 3เอ็ดเดินทางกลับบ้านฉลองกันอย่างมีความสุข ทางพวกแกงค์เกอร์ลากพี่ชายเอ็ดดี้เข้ารถบ้านเพื่อรังแก เหมือนกับที่เคยทำกับ 3เอ็ด
ท้ายเรื่องทุกคนฉลองอย่างมีความสุขอยู่นั้น ทางจอห์นนี่พาแพลงค์กลับมา เกิดบ้าคิดล้างแค้นแต่ทำไม่ได้(เพราะหนังจบแล้ว)โดยจอห์นนี่ก็สงสัย
ตัวละครจาก เอ็ด เอ็ดด กับ เอ็ดดี้
อธิวัฒน์ สนิทวงศ์ ณ อยุธยา

| อธิวัฒน์ สนิทวงศ์ ณ อยุธยา |
| --- | --- |
เกิด: 17 มีนาคม พ.ศ. 2511 (56 ปี) อธิวัฒน์ สนิทวงศ์ ณ อยุธยา กรุงเทพมหานคร ประเทศไทย
อาชีพ: นักแสดง จิตอาสา
ผลงานเด่น: แชมป์ชีวิต (2531)   ลมหายใจไม่เคยแพ้ (2532)   สุสานคนเป็น (2534)   ล่า (2537)   พิษสวาท (2559)   ล่า (2560)   สงครามสมรส (2567)
สังกัด: กันตนา, อิสระ
ThaiFilmDb
อธิวัฒน์ สนิทวงศ์ ณ อยุธยา ชื่อเล่น ต้น เกิดเมื่อวันที่ 17 มีนาคม พ.ศ. 2511 นักแสดงชาวไทย
มีพี่น้อง 2 คน จบการศึกษาจากวิทยาลัยเทคนิคกรุงเทพ ที่แผนกถ่ายภาพและภาพยนตร์ ก้าวสู่วงการบันเทิงจากการประกวดโดมอนแมน 2530 เข้ารอบ 10 คนสุดท้ายหลังจากนั้นเป็นนายแบบ ต่อมาได้รับการติดต่อเล่นหนังโดยการชักนำของเมฆ เมฆเสรี ได้แสดงภาพยนตร์เรื่องแรกคือ เรื่อง ผู้หญิงคนนี้ไม่ใช่ผี แสดงร่วมกับเพ็ญ พิสุทธิ์ และอรุโณทัย จิตตรีขันธ์
หลังจากนั้นบริษัทกันตนาติดต่อมาเล่นละครโทรทัศน์จากนั้นมีผลงานละครโทรทัศน์ ที่สร้างชื่อ โดยเฉพาะกับสังกัดกันตนา ไม่ว่าจะเป็น ผู้การเรือเร่, ทิวาหวาม, ผมอาถรรพ์, ลมหายใจไม่เคยแพ้ และ ทายาทอสูร ปัจจุบันยังมีผลงานละคร และงานจิตอาสาร่วมกับมูลนิธิร่วมกตัญญู
ผลงาน > ละครชุด

เซน...สื่อรักสื่อวิญญาณ ซีรีส์ ตอน ชีวิตหนี้ (2553) (ช่อง 5)
ลูกผู้ชายพันธุ์ดี ละครชุด (2557) (ช่อง 7)
ศีล 5 คนกล้าท้าอธรรม ซีรีส์ ตอน มัมมี่คืนชีพ (2557) (ช่อง 5)
ร้อยป่าไว้ด้วยรัก (2560) (ช่อง 3)
ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา (2560) (ช่องโมโน 29)
บาปบริสุทธิ์ LIVE ตอน ปิดทองหลังพระ (2560) (ช่อง 7)
ละครชุด ภารกิจรัก เรื่อง ราชนาวีที่รัก (2560) (ช่อง 7)
ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ (2561) (โมโนแม๊กซ์)
ตำนานสมเด็จพระนเรศวรมหาราช เดอะซีรีส์ ภาคศึกบ้านสระเกศ (2562) (ช่องโมโน 29)
Baker Boys รักของผม ขนมของคุณ (2564) (จีเอ็มเอ็ม 25)
ผลงาน > ภาพยนตร์

ผู้หญิงคนนี้ ไม่ใช่ผี (2530) รับบท ทัพ
คุณนายแจ๋วแหวว (2531) รับบท นายจ้าง
หลอกนิด นิด รักจริง จริง (2531)
ปุลากง (2532) รับบท ศักดิ์สิทธิ์
สุสานผีปอบ (2534)
โหดแล้วเท่ (2535) รับบท โหด
ปลุกผีมาจี้ปอบ (2535)
สยองก๋อยส์ (2535)
ช้างเพื่อนแก้ว (2546)
ยาสั่ง (2548)
คนไททิ้งแผ่นดิน (2553) รับบท เตียวเหลียง
ปัญญา เรณู (2554) รับบท อาจารย์จากกรุงเทพฯ
ปะฉะดะ (2567) รับบท เหิม คงเดช
ผลงาน > มิวสิควีดีโอ

เพลง โง่รัก พัชรา แวงวรรณ (2535)
การรุกวิสตูลา–โอเดอร์

| ด ค กแนวรบด้านตะวันออก |
| --- | --- |
 ค.ศ. 1941 บาร์บารอสซา แบรสต์  เบียวิสตอค–มินสค์  ระไซนี  โบรดี  เบสซาเรเบีย  ภัยพิบัติทาลลินน์  เลนินกราด  สโมเลนสค์ครั้งที่ 1  ฮาร์คอฟครั้งที่ 1  อูมัญ  โอเดสซา  เคียฟครั้งที่ 1  เซวัสโตปอล  รอสตอฟ  มอสโก  เคียร์ช  ฟินแลนด์ ค.ศ. 1942 ลูย์บัน  รเจฟ  โทโรเปตส์และฮอล์ม  เดเมียนสค์  ฮอล์มพ็อกเกต  เวลีคีเยลูคี  รเจฟ ฤดูร้อน 1942  ฮาร์คอฟครั้งที่ 2  สีน้ำเงิน  คอเคซัส  สตาลินกราด ยูเรนัส  มาร์ส  พายุฤดูหนาว  ลิตเติลแซเทิร์น ค.ศ. 1943 ไทดัลเวฟ  ฮาร์คอฟครั้งที่ 3  คูสค์  ฮาร์คอฟครั้งที่ 4  สโมเลนสค์ครั้งที่ 2  นีเปอร์ตอนล่าง  เคียฟครั้งที่ 2 ค.ศ. 1944 นีเปอร์และคาร์เพเทียน  เลนินกราดและนอฟโกรอด  คอร์ซุน-เชฟเชนคอฟสกี  นาร์วา  หย่อมฮูเบอ  ไครเมีย  ยาช–คีชีเนฟ  คาเรเลีย  บากราติออน  ลวอฟและซานโดเมียร์ซ  ดอพเพลคอพฟ์  ยาช–คีชีเนฟครั้งที่ 2  บอลติก  ริกา  ทาลลินน์  มูนซุนด์  เมเมล  แดแบร็ตแซ็น  ช่องดูกลา  เบลเกรด  เพ็ตซาโมและคิร์เคเนส  เคอร์ลันด์  ฮังการี บูดาเปสต์ ค.ศ. 1945 วิสตูลาและโอเดอร์  พอซนาน  ปรัสเซียตะวันออก  เคอนิชส์แบร์ค  ไฮลีเกนไบล์  ซัมลันด์  พอเมอเรเนียตะวันออก  คอลเบิร์ก  โซลสติส  ไซลีเชีย  เบรสเลา  ทะเลสาบบอลอโตน  เวียนนา  ที่ราบสูงซีโลว์  ฮัลเบอ  เบอร์ลิน  เชโกสโลวาเกีย การสงครามทางเรือ: ทะเลบอลติก  ทะเลดำ  มหาสมุทรอาร์กติก 
การรุกวิสตูลา-โอเดอร์ เป็นการรุกที่ประสบความสำเร็จของกองทัพแดงใน แนวรบด้านตะวันออก และสงครามโลกครั้งที่สองในยุโรปในเดือนมกราคมปี 1945 โดยที่กองทัพแดงสามารถปลดปล่อยกรากุฟ, กรุงวอร์ซอ และ พอซนาน
กองทัพแดงได้สร้างความแข็งแกร่งให้กับหัวสะพานสำคัญหลายแห่งโดยมีจอมพล เกออร์กี จูคอฟ และจอมพล อีวาน โคเนฟ เป็นผู้บัญชาการ ตรงกันข้ามกับ กลุ่มกองทัพเยอรมันเอที่นำโดยพลเอก โจเซฟ ฮาร์เบ (ในไม่ช้าก็ถูกแทนที่ด้วยพลเอกแฟร์ดีนันท์ เชอร์เนอร์) ซึ่งมีจำนวนมากกว่า 5: 1 ภายในไม่กี่วัน ผู้บัญชาการเยอรมันได้สั่งอพยพค่ายกักกัน และส่งผู้ต้องขังไปทางตะวันตก โดยที่ชาวเยอรมันเริ่มหนีเช่นกัน ในเวลาน้อยกว่าสองสัปดาห์ กองทัพแดงรุกได้ถึง 300 ไมล์ (483 กม.) จากวิสตูลาไปยังโอเดอร์ เพียง 43 ไมล์ (69 กม.) จะถึงกรุงเบอร์ลินที่ไม่ได้รับการป้องกัน แต่จูคอฟสั่งให้หยุดการโจมตีเนื่องจากการต่อต้านโดยเยอรมันอย่างต่อเนื่องในทางด้านเหนือ (พอเมอเรเนีย) และการรุกหน้าสู่กรุงเบอร์ลินจะต้องล่าช้าออกไปจนถึงเดือนเมษายน
แม่นาคอเมริกา

| แม่นาคอเมริกา |
| --- | --- |

กำกับ: เล็ก กิติพราภรณ์
นักแสดงนำ: กรุง ศรีวิไล   ลิซ่า ฟาริงเจอร์  เปียทิพย์ คุ้มวงศ์  มาลี เวชประเสริฐ  สีเทา
วันฉาย: 5 ธันวาคม พ.ศ. 2518
ประเทศ: ไทย
ภาษา: ไทย, อังกฤษ
แม่นาคอเมริกา เป็นภาพยนตร์ไทย ที่ออกฉายเมื่อวันที่ 5 ธันวาคม พ.ศ. 2518 กำกับโดยเล็ก กิติพราภรณ์ นำแสดงโดย กรุง ศรีวิไล, ลิซ่า ฟาริงเจอร์, เปียทิพย์ คุ้มวงศ์, มาลี เวชประเสริฐ และสีเทา ลงทุนกว่า 2 ล้านบาทในสมัยนั้น เป็นภาพยนตร์ที่ดัดแปลงเนื้อเรื่องจาก แม่นาค โดยมีเนื้อเรื่องเกี่ยวกับ โจนส์ แหม่มสาว (ลิซ่า ฟาริงเจอร์) ผู้ตกลงปลงใจกับทหารหนุ่มชาวไทย (กรุง ศรีวิไล)
รังสรรค์ มณีรัตน์

| รังสรรค์ มณีรัตน์ป> ช., ป.ม. |
| --- | --- |

สมาชิกสภาผู้แทนราษฎรจังหวัดลำพูน
อยู่ในวาระ
เริ่มดำรงตำแหน่ง  26 สิงหาคม พ.ศ. 2555
 
ข้อมูลส่วนบุคคล
เกิด: 28 สิงหาคม พ.ศ. 2518 (49 ปี) อำเภอบ้านธิ จังหวัดลำพูน ประเทศไทย
พรรคการเมือง: เพื่อไทย (2550–ปัจจุบัน)

รังสรรค์ มณีรัตน์ (เกิด 28 สิงหาคม พ.ศ. 2518) ชื่อเล่น โหน่ง เป็นสมาชิกสภาผู้แทนราษฎรจังหวัดลำพูน สังกัดพรรคเพื่อไทย เป็นน้องสถาพร มณีรัตน์ อดีตสมาชิกสภาผู้แทนราษฎรจังหวัดลำพูน
ประวัติ

รังสรรค์ มณีรัตน์ เกิดเมื่อวันที่ 28 สิงหาคม พ.ศ. 2518 เป็นบุตรของนายรัตน์ และนางบัวนำ มณีรัตน์ มีพี่น้อง 6 คน มีพี่ชายเป็นนักการเมืองคือ นายสถาพร มณีรัตน์
การศึกษา

นายรังสรรค์ มณีรัตน์ เข้ารับการศึกษาชั้นประถมศึกษา ที่โรงเรียนบ้านสันทราย ตำบลบ้านธิ อำเภอบ้านธิ จังหวัดลำพูน ต่อมาได้เข้าศึกษาต่อชั้นมัธยมศึกษาที่โรงเรียนจักรคำคณาทร จนจบชั้นมัธยมปลาย และเข้าศึกษาต่อระดับปริญญาตรี สาขานิติศาสตร์ จากมหาวิทยาลัยรามคำแหง
งานการเมือง

นายรังสรรค์ มณีรัตน์ เป็นนักการเมืองท้องถิ่น เคยดำรงตำแหน่งรองนายกเทศมนตรีตำบลบ้านธิ อำเภอบ้านธิ จังหวัดลำพูน ก่อนจะเข้าสู่การเมืองระดับชาติในการเลือกตั้งซ่อมสมาชิกสภาผู้แทนราษฎรเขต 2 ลำพูน พ.ศ. 2555 แทนตำแหน่งที่ว่าง เนื่องจากนายสถาพร มณีรัตน์ พี่ชาย เสียชีวิต โดยลงสมัครในนามพรรคเพื่อไทย ได้รับเลือกตั้ง เอาชนะนายบรรจง วิพรหมชัย น้องชายของนายขยัน วิพรหมชัย อดีตสมาชิกสภาผู้แทนราษฎร จากพรรคประชาธิปัตย์
หลังรัฐประหารในประเทศไทย พ.ศ. 2557 เขาถูกทหารจับกุมและแจ้งข้อหา ในความผิดข้อหาร่วมกันกระทำให้ปรากฏแก่ประชาชนด้วยวาจา หนังสือหรือวิธีอื่นใดอันมิใช่เป็นการกระทำภายในความมุ่งหมายแห่งรัฐธรรมนูญ หรือมิใช่เพื่อแสดงความคิดเห็นหรือติชมโดยสุจริต ตามประมวลกฎหมายอาญา มาตรา 116, ร่วมกันเป็นซ่องโจร ตามประมวลกฎหมายอาญา มาตรา 210 และร่วมกันเผยแพร่ข้อความที่ผิดไปจากข้อเท็จจริง หรือกล่าวหาบิดเบือนร่างรัฐธรรมนูญตาม พ.ร.บ.ประชามติ มาตรา 61 (2), (4)
งานการเมือง > สมาชิกสภาผู้แทนราษฎร

รังสรรค์ มณีรัตน์ ได้รับการเลือกตั้งเป็นสมาชิกสภาผู้แทนราษฎรทั้งสิ้น 3 สมัย คือ
การเลือกตั้งสมาชิกสภาผู้แทนราษฎรจังหวัดลำพูน เขต 2 แทนตำแหน่งที่ว่าง พ.ศ. 2555 สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดลำพูน สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดลำพูน สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
เจ้าหญิงเต่งกะด๊ะ

เจ้าหญิงเต่งกะด๊ะ (พม่า: တိုင်တားမင်းသမီး) ทรงเป็นเจ้าหญิงแห่งราชวงศ์โก้นบอง มีพระนามเดิมคือ เจ้าหญิงสุสิริจันทวดี (พม่า: သုသီရိစန္ဒာဝတီ; บาลี: Susīricandāvatī) เจ้าหญิงได้รับพระราชทานบรรดาศักดิ์เป็นเจ้าหญิงเต่งกะด๊ะเมื่อแรกประสูติ ก่อนที่พระราชบิดาจะเปลี่ยนบรรดาศักดิ์เป็น เจ้าหญิงมโหย่ติ (Princess of Myothit) พระองค์ยังเป็นที่รู้จักในนามช่างทองของราชวงศ์ ซึ่งมีชื่อเสียงในด้านความเชี่ยวชาญการทำงานกับอัญมณีและโลหะมีค่า และทำเครื่องประดับสำหรับราชวงศ์
พระประวัติ > สมัยราชอาณาจักร

เจ้าหญิงสุสิริจันทวดี หรือ เจ้าหญิงเต่งกะด๊ะ เป็นพระราชธิดาลำดับที่ 63 ของพระเจ้ามินดง ซึ่งประสูติแต่เจ้าจอมมารดาทยาสิ่น ณ พระราชวังมัณฑะเลย์ ในปี พ.ศ. 2408 มีพระเชษฐภคินีร่วมบิดามารดา 1 พระองค์ และพระขนิษฐาร่วมบิดามารดา 1 พระองค์ ได้แก่
เจ้าหญิงนองมอญ (พ.ศ. 2402–หลัง พ.ศ. 2464)
เจ้าหญิงเต่งกะด๊ะ
เจ้าหญิงเมงหลง (พ.ศ. 2410–2441)
เจ้าหญิงเป็นพระราชธิดาที่ประสูติภายในเศวตฉัตร เจ้าหญิงทรงได้รับพระราชทานศักดินา "เต่งกะด๊ะ" (Taingda) จากพระเจ้ามินดง และกลายเป็นพระนามที่เรียกขานกันว่า "เจ้าหญิงเต่งกะด๊ะ ต่อมา พ.ศ. 2409 พระเจ้ามินดงทรงเปลี่ยนศักดินาของเจ้าหญิงจาก "เต่งกะด๊ะ" เป็น "มโหย่ติ" (Myothit) ดังนั้นจึงมีสถานะเป็น "เจ้าหญิงมโหย่ติ"
ในปี พ.ศ. 2421 ขณะมีพระชนมายุราว 13 พรรษา พระเจ้ามินดง พระราชบิดาได้เสด็จสวรรคต เจ้าหญิงมโหย่ติทรงเป็นหนึ่งในเชื้อพระวงศ์ที่รอดพ้นการปลงพระชนม์หมู่ในเหตุการณ์รัฐประหารวังหลวงพม่า พ.ศ. 2421–2422 ที่ดำเนินการโดยพระนางซินผิ่วมะฉิ่น พระมเหสีตำหนักกลางในพระเจ้ามินดง และอัครมหาเสนาบดีในพระเจ้ามินดง คือ เกงหวุ่นมินจี ซึ่งเป็นพันธมิตรของพระนางซินผิ่วมะฉิ่น และเต่งกะด๊ะมินจี เสนาบดีผู้มีอิทธิพลในสภาลุดต่ออีกคนหนึ่ง การก่อรัฐประหารครั้งนี้เพื่อเปิดทางให้พระเจ้าสีป่อ กษัตริย์พระองค์ใหม่ขึ้นสู่ราชบัลลังก์โก้นบองได้อย่างมั่นคง เหล่าพระเชษฐา อนุชาและพระภคินีต่างมารดาของเจ้าหญิงมโหย่ติที่มีสิทธิในราชบัลลังก์และอิทธิพลสูงในราชสำนักต่างถูกปลงพระชนม์ เจ้าหญิงมโหย่ติ และพระราชธิดาอีกสองพระองค์ของพระเจ้ามินดงที่ประสูติแต่เจ้าจอมมารดาทยาสิ่น ไม่ได้ถูกปลงพระชนม์ อาจเป็นเพราะพระนางซินผิ่วมะฉิ่นเห็นว่าไม่ได้มีอิทธิพลอะไรในราชสำนัก และต่างยังเยาว์พระชันษา
เจ้าหญิงทั้งสามและเจ้าจอมมารดาทยาสิ่นประทับในพระราชวังหลวงอย่างสงบ ไร้ซึ่งบทบาทในราชสำนัก ภายใต้การปกครองของพระเจ้าสีป่อและพระนางศุภยาลัต พระมเหสีในพระเจ้าสีป่อ ช่วงนี้พม่ากำลังเผชิญภัยคุกคามจากจักรวรรดินิยมอังกฤษ ราชอาณาจักรล่มสลายลงโดยพระเจ้าสีป่อทรงครองราชย์ได้เพียง 7 ปีเท่านั้น พระองค์ทรงพ่ายแพ้ในสงครามอังกฤษ–พม่าครั้งที่สาม กองทัพอังกฤษได้บุกเข้าพระราชวังมัณฑะเลย์เพื่อเรียกร้องให้พระเจ้าสีป่อทรงยอมจำนนโดยไม่มีเงื่อนไขภายใน 24 ชั่วโมง และบีบบังคับให้พระเจ้าสีป่อสละราชบัลลังก์ พระองค์พร้อมพระราชินีศุภยาลัตและพระราชธิดาทรงถูกเนรเทศไปยังอินเดียในวันที่ 25 พฤศจิกายน พ.ศ. 2428